Jumalan armoa ja rauhaa!
Tervetuloa seuraamaan Tie on valmis -ohjelmaa!
On suurenmoista, että saamme olla taas yhdessä Herran Sanan ääressä.
Luen teille nyt yhden Raamatun tunnetuimmista tapahtumista -
tai pätkän siitä; Luukkaan evankeliumin luvusta 23 -
ja sieltä... tuota noin...
jakeet 38-43.
"Oli myös hänen päänsä päällä kirjoitus: -
'Tämä on juutalaisten kuningas.' Niin toinen pahantekijöistä, -
jotka siinä riippuivat, herjasi häntä: 'Etkö sinä ole Kristus? -
Auta itseäsi ja meitä.' Mutta toinen vastasi -
ja nuhteli häntä sanoen: 'Etkö sinä edes pelkää Jumalaa, sinä, -
joka olet saman rangaistuksen alainen? -
Me tosin kärsimme oikeuden mukaan, sillä me saamme, -
mitä meidän tekomme ansaitsevat; -
mutta tämä ei ole mitään pahaa tehnyt.'
Ja hän sanoi: 'Jeesus, muista minua, kun tulet valtakuntaasi.'
Niin Jeesus sanoi hänelle: 'Totisesti minä sanon sinulle: -
tänä päivänä pitää sinun oleman minun kanssani paratiisissa.'"
Kysellään usein, onko taivas olemassa -
tai onko helvetti olemassa.
Ja sitten tulee mielipiteitä.
Näin tässä kohtaa Raamatussa -
nyt sitten tätä asiaa vähän raotetaan.
Tämä on tilanteesta, jossa Jeesus oli naulittu ristiin -
kahden pahantekijän väliin.
Siinä tapahtui jotain hyvin merkittävää.
Matteuksen evankeliumissa ei siis sanota, -
että nämä molemmat pahantekijät herjasivat Jeesusta.
Tässä näkyy se, että toinen pahan- tekijä tuli mielenmuutokseen -
ja kääntyy siinä Herran Jeesuksen puoleen.
Minulle soitti kerran eräs harrikkamies -
tuolta Ruotsista.
Hän oli katsonut joitakin näitä ohjelmia netin kautta.
Minä olin jossain vähän sanonut, -
että olen hirveästi nuorena evankelistana julistanut -
ja kertonut helvetistä.
Nyt on kuitenkin vähän muutakin tullut.
Sieltä tuli minulle yhteydenotto.
Sain sieltä puhelun.
Hän kertoo sitten elämänstoorinsa.
Hän on Suomessa syntynyt -
ja sitten muuttanut nuorena miehenä Ruotsiin.
Hänellä oli semmoinen filosofia, ettei elämä tämän kummempaa ole.
Tässä elellään ja ollaan -
ja tehdään, mikä omasta mielestä on mukavaa. - Okei.
Niin hän nautti elämästään ja osti harrikan -
ja oli niissä jengeissä mukana.
Eikä tullut mieleenkään ajatella, -
että tässä elämässä mitään syvällisempää on.
Se on vaan tätä tällaista ja sitten kun se on ohi, se on ohi.
Sitten hän kertoi, että erään kerran -
hän joutui pahaan kolariin.
Sitten siinä taisteltiin hänen hengestään.
Hän sanoi, että hän oli siellä...
teho-osastolla odottamassa, mitähän tästä tulee.
Tai hän oli itse tajuton.
Sitten hän vain yhtäkkiä havaitsi, -
että hän oli oman ruumiinsa yläpuolella.
Hän katseli sitä ruumista ja näki lääkärit siinä elvyttämässä häntä.
Sitten yhtäkkiä... Hän sanoi, -
että yhtäkkiä hän oli niin kuin hississä tai sen tyyppisessä.
Häntä ruvettiin laskemaan tuonne alas.
Hän sanoi, että oli kyllä niin merkillinen olo!
Aina vaan tuli kurjempi olo, mitä syvemmäksi mentiin.
Sitten yhdessä vaiheessa -
aivan kuin ovi aukesi, ja hän näki tulisen meren.
Sieltä kuului huutoja.
Ja se haju oli inhottava!
Yhtäkkiä hän sanoi panneensa kaikkensa vastaan, -
että hänen ei vaan tarvitsisi joutua tuonne.
Se oli rankkaa meininkiä!
Yhtäkkiä hän kuuli selvän puheen.
Miesääni sanoi hänelle: -
"Tänne sinä olisit joutunut, -
mutta minun Poikani haluaa antaa sinulle uuden mahdollisuuden."
Pantiin ovi kiinni, ja häntä ruvettiin nostamaan ylös.
Yhtäkkiä hän näkee itsensä taas teho-osaston tutkimuspöydällä.
Kaksi lääkäriä on siinä.
Yhtäkkiä ne lääkärit sanoivat, hän kuuli, koki hengessä: -
"Nyt hän palasi".
Samalla hän koki olevansa taas ruumiissaan.
Edelleen hän oli osaksi tajuton.
Siinä tehtiin töitä, mutta hän jäi henkiin.
Sitten hän ymmärsi, mitä hänelle sanottiin.
"Minun Poikani..." Siinä tarkoitettiinkin Jeesusta.
Taivaan Isä puhui hänelle.
Siinä monien vaiheitten jälkeen -
hän ymmärtää avata sydämensä Jeesukselle. Kerta kaikkiaan!
Hän sanoi nyt olevansa hyvässä kunnossa.
Kuukausia kuitenkin meni sairaalassa, -
ennen kuin saatiin kaikki luut hoidettua ja mitä kaikkea.
Sitten hän sanoi minulle, julistavalle pastorille:
"Muista sanoa kuulijoillesi, -
että helvettikin on olemassa -
ja että Jeesus haluaa pelastaa joutumasta sinne!"
Huomaatte tässä tekstissä, -
että tämä ristinryöväri yhtäkkiä tajuaa jotakin -
ja kääntyy Jeesuksen puoleen. Hän tajusi, -
että Jeesuksella on valta -
ja voima armahtaa.
Ei tarvitse joutua sinne pahaan paikkaan. Halleluja!
Jokin aika sitten kuulin -
mielenkiintoisen todistuksen keski-ikäiseltä mieheltä.
Hän on ollut noin 4 vuotta uskossa ja iloitsee pelastuksesta.
Joku hänen ystävänsä sanoi hänelle: "Minun oikein hyvä vanha ystäväni -
on yli 90-kymppinen ja hän on ateisti! -
Etkö sinä kävisi ystävällisesti häntä tervehtimässä sairaalassa?"
"No, mikä ettei." Niin hän meni sinne.
Hän kertoi istuneensa vuoteen vierellä sillä tavalla, -
että hän näki potilaan kasvot ja silmät.
Yhtäkkiä hän huomasi sanovansa -
tälle vanhalle yli 90-kymppiselle ateistimiehelle: -
"Kuule, asia on niin, -
että kukaan ei jää tänne maapallon päälle. -
Meidän on lähdettävä - vuorollamme. Se on varma."
Hän katsoo koko ajan silmiin tätä potilasta.
Hän sanoo: "Sitten on tasan kaksi paikkaa, -
minne meidät täältä viedään. -
Meitä tullaan hakemaan helvettiin - perkele tulee hakemaan -
TAI meidät tullaan hakemaan taivaaseen! -
Jeesus tulee hakemaan."
"Nyt on kysymys sinulle", sanoo tämä mies -
tuolle vanhalle miehelle.
"Kumman sinä haluat tulevan sinua noutamaan? -
Paholaisen? Vai Jeesuksen?"
Tuo ateisti miettii vähän aikaa.
Sitten hän sanoo: "Kyllä minä haluan Jeesuksen tulevan."
Ilon kyyneleet alkavat virrata todistajalla - ja vanhalla miehellä.
Hän siunaa miehen ja julistaa Jeesuksen nimessä ja veressä -
kaikki synnit anteeksi.
Hän sai valita, -
missä haluaa iankaikkisuutensa viettää.
Se ei sittenkään tämä ihmisen elämä lopu tähän, -
kun me täällä kuollaan pois. Kerta kaikkiaan!
Jatkuu!
Ajattele, miten oli ratkaiseva hetki -
tuolla ristinryövärillä. Molemmilla!
Toinen vain pilkkasi, ja toinen teki jo parannuksen.
Ja kääntyy siinä sitten lopuksi Jeesuksen puoleen ja sanoo: -
"Jeesus, muista minua, kun tulet valtakuntaasi."
Muista minua, kun tulet valtakuntaasi!
Mitä sanoo Jeesus?
Sanoiko Hän: "Kuule, sinä olet tehnyt sitä ja tuota ja tätä." Ei.
Heti, kun mies kääntyi Jeesuksen puoleen, -
tulivat tällaiset sanat: "Totisesti minä sanon sinulle", sanoo Jeesus.
"Tänä päivänä pitää sinun oleman minun kanssani paratiisissa."
Sieltä ristinryövärin elämästä rupesi ilo tulemaan!
Hirvittävät olivat kärsimykset, -
mutta nyt tuli valtava lupaus!
Ymmärrän tässä näin.
Kun Jeesus sitten kuoli siinä, niin Hän varmisti sen, -
että tämä parannuksen tehnyt ristinryöväri vietiin paratiisiin.
Halleluja. Halleluja.
Kysymys kuuluu nyt sinulle - hyvin selkeästi!
Missä sinä haluat ikuisuuden viettää?
On VAIN kaksi paikkaa! Vain kaksi paikkaa!
Laulan tässä lopussa Sören Janssonin tekemän laulun.
Ruotsalainen lauluntekijä, joka siinä sai pelkistetysti -
tuoda esille tämän asian. Halleluja!
Valitse tänään Jeesus!
Herra, kiitos, että siunaat ohjelman seuraajia -
ja siunaat häntä, joka nyt on ratkaisun edessä!
Kiitos, että tie on valmis! Halleluja! Herran kirkkauteen asti.
Kunnia Sinulle, Isä, Poika ja Pyhä Henki!
Kiitos, että siunaat oikein rakkaasti, -
oikein rakkaasti tämän ohjelman katselijoita!
Kiitos, Jeesus, Sinä armahdat. Sinä annat anteeksi.
Ja iankaikkisen elämän lahja annetaan sydämeen.
Jeesuksen siunausta sinulle.
Taivaan valohon varmaan -
vie kaita elämän tie.
Mutta ikuiseen vaivaan -
viimein tie lavea vie.
Kysymys on siitä, nyt minne käyt, -
millaiset sun edessäsi kerran on näyt.
Jeesus yksin on tie, mi kotiin vie.
Usko ja matkaan käy.
Ilman armoa Herran -
toivotta moni käy vaan.
Luullen, että kai kerran -
kirkkaus saavutetaan.
Kysymys on siitä, nyt minne käyt, -
millaiset sun edessäsi kerran on näyt.
Jeesus yksin on tie, mi kotiin vie.
Usko ja matkaan käy.
Kansat kulkevat harhaan, -
päivä on synkkä kuin yö.
Suunnan näyttävi parhaan -
Jeesuksen risti ja työ.
Kysymys on siitä, nyt minne käyt, -
millaiset sun edessäsi kerran on näyt.
Jeesus yksin on tie, mi kotiin vie.
Usko ja matkaan käy.
Tekstitys: Tuula-Riitta Virrankare